Imtella' Lulju 21, 2020 - Aġġornata 21 Ta' Lulju, 2020 1:27pm Il-vapur bil-qlugħ Amerigo Vespucci, li jifforma parti mill-flotta navali Taljana, llum se jkun qed idur madwar il-gżejjer Maltin. L-Ambaxxata Taljana f'Malta qalet li l-vjaġġ madwar Malta huwa parti mit-taħriġ tal-istudenti tal-ewwel sena fl-akkademja navali ta' Livorno. Il-vapur, li jintuża għat-taħriġ, se jgħaddi minn ħdejn Għawdex u jkompli jbaħħar lejn Malta, sakemm qrib inżul ix-xemx jasal il-Belt. Fil-Port il-Kbir il-vapur mistenni jagħmel esebizzjoni bid-dwal bis-sehem tal-106 studenti li jinsabu abbord il-vapur. Wara, l-Amerigo Vespucci jkompli fi triqtu lejn il-Gżejjer Aegadian.